Le Ferma del Animales

Le Ferma del Animales (in original: Animal Farm: a fairy story, in interlingua: Ferma del Animales: un fabula; per multes appellate e publicate etiam simplicemente como Animal Farm – Le ferma animal)Le titulo original esseva Animal Farm: A Fairy Story (Le Ferma Animal: un fabula). Editiones subsequente e multe traductiones omitte le subtitulo, aut include uno differente, ergo le titulo varia in varie traductiones. es un novella allegoric per George Orwell. Le libro narra le historia de un gruppo de animales de un ferma, qui se subleva contra su fermero, le expelle, e tenta governar se como societate equalitari.

Orwell admitteva que le novella esseva un allegoria del Revolution russe e le elevation de Iosif Stalin. Orwell, un socialista democratic, esseva un opponente firme de stalinismo e totalitarianismo, qui esseva influentiate per su experientia durante le Guerra Civil Espaniol. Orwell lo scribeva inter novembre 1943 e februario 1944, durante le Secunde Guerra Mundial quando le Regno Unite habeva un alliantia con le Union Sovietic contra Germania Nazi, e alcun socialistas britannic admirava Stalin. Orwell initialmente habeva difficultate in su cerca pro un editor. Quando le novella esseva publicate, le guerra habeva finite, e le scena geopolitic habeva cambiate. Le novella deveniva un successo commercial immediate.

Categoria:Litteratura in le lingua anglese